Frode Thomassen

Frode Thomassen (født 20. april 1967) er en norsk fotballeder og tidligere fotballspiller som er daglig leder i Fotballklubben Bodø/Glimt.

Bakgrunn og virke 
Thomassen spilte i sin aktive fotballkarriere midtbane for Fauske/Sprint, Lyn Fotball og Stabæk. 

Han kommer opprinnelig fra Fauske. Han flyttet til Oslo som 19-åring, og studerte statsvitenskap på universitetet og etter hvert idrett og politikk på Norges idrettshøgskole. 

Etter han sluttet som fotballspiller ble han juniortrener for Lyn, og etter hvert leder for barnefotball i Vålerenga.  

I 2000 ble han utnevnt til underdirektør i Kulturdepartementet. 

I 2004 flyttet han til Bodø for å bli avdelingsdirektør for profesjonsutdanningene på Høgskolen i Bodø, senere Nord Universitet. Han ble i 2004 også valgt inn i styre i Fotballklubben Bodø/Glimt, og ble i 2006 nestleder.

I mai 2007 ble han tilsatt som midlertidig hovedtrener for Grand Bodø i Toppserien i fotball for kvinner. Thomassen ledet laget ut året i en sesong som endte med nedrykk.  

I 2009 ble han valgt som ny styreleder i Bodø/Glimt, etter at Benn Eidissen trakk seg. Thomassen ble sittende som styreleder til 2011. 

I 2017 ble han ansatt som daglig leder i Bodø/Glimt.

Referanser

Eksterne lenker 
 

Norske fotballspillere
Fotballspillere for Lyn Fotball
Fotballspillere for Stabæk Fotball